Yli 50 turvapaikanhakijaa yrittänyt surmata itsensä Suomessa – HS: "Lokakuu oli kuukausista pahin"

Jari Pietiläinen

Turvapaikan­hakijoiden itsetuhoisuus on noussut selvästi Suomessa, sillä kymmenet hakijat ovat yrittäneet viime syksynä itsemurhaa. Asiasta kertoo Helsingin Sanomat

Vastaanottokeskuksissa on viime vuonna yrittänyt yhteensä 58 henkilöä riistää hengen itseltään. Eniten yrityksiä oli lokakuussa. Miltei kaikki yritykset on kyetty estämään, sillä oman käden kautta on kuollut vain yksi henkilö.

Itsetuhoisuus vastaanottokeskuksissa on yleistynyt, mutta samanaikaisesti itsemurhat pystytään estämään entistä tehokkaammin.

Tämän vuoden puolella itsemurhayrityksiä on ollut Maahanmuuttoviraston laskujen mukaan jo kymmenkunta, mutta niistä yksikään ei johtanut kuolemaan. Virasto on alkanut tilastoida itsemurhia ja niiden yrityksiä järjestelmällisesti viime kesän jälkeen.